เป็นอะไรหรอค้ะอาการแบบนี้
สวัสดีค่ะ อาการปวดเนินหน้าอกข้างซ้ายและแขนซ้าย อาจเกิดจาก1 หากมีอาการปวดพร้อมกัน อาจเกิดจากการบาดเจ็บที่กล้ามเนื้อบริเวณหน้าอกและแขน จากการใช้งานหนัก หรือใช้งานมากไป เช่น ยกของหนัก บิดผ้า เป็นต้น หรือเกิดจากออกกำลังกายหรือเล่นกีฬาที่ใช้กล้ามเนื้อหน้าอกและแขนมากไป เช่น ยกเวท วิดพื้น เทนนิส แบตมินตัน เป็นต้น หรือการเกิดอุบัติเหตุกระแทกเช่น หกล้ม เป็นต้น อาการปวดมักจะสัมพันธ์กับการเคลื่อนไหวของร่างกาย และมักมีจุดที่กดเจ็บชัดเจน2. หากเกิดอาการปวดไม่พร้อมกัน อาจเกิดจากการเจ็บเต้านมส่วนหนึ่ง และเกิดการบาดเจ็บของกล้ามเนื้อที่แขนต่างหาก โดยอาการเจ็บเต้านม ก็จะเกิดได้จากหลายสาเหตุเช่น มีการอักเสบของเนื้อเยื่อเต้านม มีซีสต์ในเต้านม เป็นผลข้างเคียงจากการใช้ยาฮอร์โมน เป็นต้นดังนั้น หากอาการปวดเกิดขึ้นพร้อมๆ กัน ในเบื้องต้น ก็ควรงดการทำงานหนักต่างๆ เช่น ยกของหนัก เข็นของหนัก บิดผ้า งดการออกกำลังกายและเล่นกีฬาต่างๆ ใช้การประคบร้อนบริเวณเนินอกและแขน หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น แต่ทั้งนี้ต้องไม่แพ้ยาเหล่านี้ การบาดเจ็บของกล้ามเนื้อนั้น มักใช้เวลานานหลายสัปดาห์จึงจะค่อยๆ ดีขึ้นค่ะ แต่หากอาการเจ็บเนินอกและแขนไม่ดีขึ้น ก็ควรไปพบแพทย์เพื่อตรวจหาสาเหตุเพิ่มเติมค่ะ